Գրադարանի ֆոնդը` ավելի քան 16 500 կտոր գիրք, որ ժամանակավորապես պահ էր տրվել Մուրացանի անվան դպրոցում, օրերս կտեղափոխվի գրադարան: Եղած գրքերը կհամալրվեն նորերով: Տնօրինությունն այդ ուղղությամբ որոշ քայլեր արդեն ձեռնարկել է. շուտով մոսկվաբնակ հայ ազգագրագրետ Կարեն Յուզբաշյանի 265 կտոր գրքից բաղկացած գիտական ազգագրական հավաքածուն եւս կհանգրվանի Շուշիի գրադարանում: Գրադարանն ունի 7 աշխատակից: Վերանորոգումից հետո հնարավոր է աշխատակազմի համալրում: Այստեղ վաղուց արդեն հմուտ մատենագետի կարիք է զգացվում: Իսկ գրադարանի թվայնացումը տնօրինության առաջնահերթ ծրագրերի շարքում է: Գրադարանի տնօրեն Ժասմենա Գաբրիելյանի խոսքով` նոր տեխնոլոգիական լուծումները կնդլայնեն գրադարանի հնարավորությունները, ինչպես ֆոնդի պահպանման, այնպես էլ ուսումնասիրության եւ հասանելիության ապահովման հարցերում: